Taglas

Taglaseks nimetatakse laeva mastide juurde kuuluvate seadiste, purjelaeval ühtlasi purjede kinnituste süsteemi.

Taglase ehituslik jaotus 
Seisevtaglas on alaliselt kinnitatud, kuid vajadusel lahtivõetav. Seisevtaglase moodustavad peelestik ja seda toestavad paikselt kinnitatud vaierid, trossid, ketid ja rautised nagu vandid, taagid, parduunid, veetaagid jm. 
Jooksevtaglas koosneb peelestiku liikuvate osade ja purjede käsitlemiseks vajalikest vaieritest, trossidest, kettidest, plokkidest jm. Siia kuuluvad brassid, kiitaud, koordingud, neervallid, soodid, tirgud, topenandid, vallid jms. 

Jooksevtaglase ülesseadmist nimetatakse taageldamiseks.

Purjelaeva taglasele on ühtlasi iseloomulik: 
Peelestik - kasutatakse purjede kinnitamiseks; sinna kuuluvad mastid, tengid, kahvlid, poomid, raad, saalingud, pukspriit, ahterpriit jm. 
Tõuvärk - metallist vaierid, sünteetilised ja taimsed trossid, ketid jms.

Vaata ka 

 Purjelaev
 Purjetamine
 Puri

Purjelaevade ehitus
Purjetamine

da:Rigning
de:Takelage
en:Rigging
es:Aparejo (náutica)
fr:Gréement
is:Seglbúnaður
lt:Takelažas
lv:Takelāža
nl:Tuigage
ru:Такелаж